|  |  |
| --- | --- |
| Obrak | Auzokide batek salatu du Ubitxako 18. zenbakiaren pareko zebra-bidea gaizki eginda dagoela. Esaten du gurutzatzerakoan, oraindik gutxiago ikusten dela eta gainera aparkaleku bat kendu dela. Pasabide goratua bi metro gorago eraman behar zen. |
| Alkatetza | Batek zebra-bideak ondo erabiltzeko kanpaina bat eskatu du. Bere ustez, Eibarren ez ditu inork errespetatzen. |
| Obrak | Batek galdetu du Ubitxatik Ubitxa 4 eta 6 zenbakietara eskailera mekanikoak egiteko aukeraz; eskailera asko daude eta bertara iristeko oztopo dira. |
| Udaltzaingoa | Ubitxan auto asko egoten dira bigarren ilaran aparkatuta eta ibilgailuak pasatzea oztopatzen dute. |
| Zerbitzuak | Potosio etxearen inguruan arratoiak ibiltzen direla dio batek, katuen tamainako arratoiak. |
| Obrak | Mutiolako auzokide batzuek adierazi dute Mutiola, Errekatxu eta Txaltxa Zelai inguruan aparkaleku falta dagoela eta trafiko handia. Esaten dute egiten ari diren obrekin, gainera, aparkaleku gehiago kentzen ari direla eta udaltzainei eskatzen die eskuzabalago eta ulerkorragoak izateko: kaleko 2, 4 eta 6 zenbakien aurreko espaloi gainean beti aparkatu omen da.  |
| Obrak | Mutiola kaleko 4. zenbakiko lokal baten jabeak salatu du askotan ezin izaten direla lokalera sartu eta irten, autoek atearen aurrean aparkatzen baitute eta gainera hormatik oso gertu. Gaineratu du auzokideek iraindu egiten dutela eta ezin dela espaloitik igaro ibilgailuak aparkatuta egoten direlako. |
| Udaltzaingoa | Urkiko 13. zenbakiko auzokide bat kexu da kotxeak oso azkar jaisten direlako. |
| Zerbitzuak | Hauxe salatu du: eskoletara doan arrapala mekanikoak kirrinka egiten du hondatzen denean eta traba handia egiten du, batez ere, lotarako orduetan. |
| Zerbitzuak | Batek eskatu du ez labaintzeko produkturen bat emateko Eroskiko igogailutik irten eta berehala dauden estoldei, oso irristakorrak dira eta.  |
| Obrak | Errekatxuko bizilagun batek galdetu du ea zabaldu behar ote den espaloia; izan ere, obraren ondorioz, apurtu egin da. |
| Zerbitzuak | Auzokide batek eskatu du pibote bat jartzeko Eulogio Garate Mutiolarekin lotzen duen igogailua dagoen espaloian. Esaten du kotxeak aparkatzen direla bertan eta ez dutela uzten pasatzen. |
| Zerbitzuak | Batek kexa hau adierazi du: Ikastolako espaloia eta kanposantu azpiraino oso egoera txarrean dago. |
| Obrak | Auzokide batek eskatu du konpontzeko Eulogio Garatetik Errekatxura doan kale estua. |
| Alkatetza | Bidebarrietatik Errekatxurako igogailuaren gainean galdetu du batek. |
| Obrak | Aukera hau planteatu du batek: aparkalekuak egitea Montecasino tabernaren terraza ondoan dagoen orubean. |
| Zerbitzuak | Errekatxun garbitasun arazoak daudela salatu du batek. |
| Zerbitzuak | Errekatxuko faroletako batek ez du funtzionatzen. |
| Zerbitzuak | Errekatxuko zuhaitzen ingurua zikin-zikin dagoela adierazi du batek. |
| Zerbitzuak | Juan Gisasola kaleko 14. zenbakiko auzokide batek esan du belarra mozten denean ez dela jasotzen. |
| Udaltzaingoa | Batek ohartarazi du autoak oso azkar pasatzen direla Urki 1eko gunea eta Ubitxa lotzen dituen zebra-bidetik. |
| Zerbitzuak | Urki 1eko auzokide bat kexatu da farolak fatxadan eta leihoen gainean edukitzearen ondorioz jasaten duen argi kutsaduragatik. Eskatu du Urkiko luminarien azterketa bat egiteko. |
| Hirigintza | Ubitxako auzokide batek galdetu du, 13 eta 15 zenbakietako auzokideen izenean, ea Udalak ezartzen duen katastroko balioa. Esaten du OHZk igotzen jarraitzen duela, nahiz eta eraikin biak ordenamendutik kanpo egon. Galdetu du ea badagoen proiekturik arazoa konpontzeko. |
| Zerbitzuak | Sansaburuko auzokide batek salatu du txakur-kaka asko egoten direla, baita atarietan ere. |
| Udaltzaingoa | Batek eskatu du isuna jartzeko espaloi gainean aparkatzen duten kotxeei. |
| Zerbitzuak | Batek eskatu du neurriak hartzeko Sansaburuko frontoia konpontzeko. Pintatzeko eta saskiak konpontzeko eskatu du. |
| Udaltzaingoa | Sansaburuko frontoiaren inguruan kamera bat jartzeko eskatu du batek, su egitea saihesteko eta erabiltzaileek behar den bezala joka dezaten. |
| Zerbitzuak | Batek eskatu du Urkitik Txontarako bideko areka garbitzeko. Esaten du bidea garbitzen denean, bazterretan hosto asko gelditzen direla, kutxatila trabatu egiten dela eta, ondorioz, urak gainezka egiten duela. |
| Zerbitzuak | Errekatxuko auzokide batek eskatu du berrikusteko zenbat zakarrontzi dauden inguruan, oso zikin egoten da eta. |
| Zerbitzuak | Bat kexatu da Errekatxuko edukiontzien inguruak oso zikin egoten direlako. |
| Zerbitzuak | Batek salatu du Errekatxun eta Urkitik Txontara doan pasealekuan txakur-kaka asko egoten direla. |
| Zerbitzuak | Batek ohartarazi du foku baten sareta falta dela Portaleko igogailuaren pasabidean. |
| Udaltzaingoa | Auzokide batek galdetu du ea posible den abisatzea erdialdea itxita dagoela baita beste gune batzuetan ere, Ubitxan esaterako.  |
| Alkatetza | Batek galdetu du hilerria Txaltxa Zelaitik lekualdatzearen inguruko proiektuaz. |
| Alkatetza | Bat kexu da ez dagoelako Eibarren parke itxirik haurrekin joateko. |
| Zerbitzuak | Auzokide batek eskatu du seinaleren bat jartzeko Ubitxa 4 eta 6 non dauden adierazteko; izan ere, kanpoko askok ez dituzte aurkitzen atariak. |